Í fyrsta þætti ársins 2020 er viðtal sem ég tók við Ellen Ragnars Sverrisdóttur í nóvember 2019 . Ellen segir okkur frá frumkvöðlaheiminum , frá sumarstörfum sínum í London á menntaskólaárunum , og fyrirtækinu hennar Ragnars . Í frétt Morgunblaðsins 2.10.2019 um Ellen og Ragnars segir : „ Ragnars er nýr vettvangur á netinu sem gerir fagfólki í stílistaheiminum kleift að koma þjónustu sinni á framfæri . Ellen Ragnars Sverrisdóttir er stofnandi samnefnds fyrirtækis sem sprottið er upp úr Startup Reykjavík viðskiptahraðlinum en Ragnars setti nýlega upp nýja útgáfu af lausninni á vefsíðunni Ragnars.co , fyrir Lundúnamarkað , fyrsta áfangastað fyrirtækisins , þar sem hægt er að velja um yfir 100 tegundir af þjónustu Ragnars . Íslendingar geta þó nýtt sér þjónustuna í gegnum netið eða þegar þeir heimsækja London en hægt er að panta tíma með stuttum fyrirvara . Ellen segir starf persónulegra stílista ekki vera nýtt af nálinni en að þjónusta þeirra hafi hingað til ekki verið mjög aðgengileg almenningi „ Þetta hefur verið falin þjónusta ætluð efnameiri einstaklingum , “ segir Ellen sem sjálf hefur bakgrunn úr fjármála - og tískugeiranum . „ Í fyrri störfum sem ég sinnti erlendis hef ég verið stöðugt á ferðalagi en svo kemur sá tími í lífinu þar sem maður eignast barn og hefur engan tíma og dettur í þetta týpíska fjölskyldumynstur . Þá skiptir ótrúlega miklu máli , sérstaklega í stórborgarvinnuumhverfi þar sem klæðaburður er oft mjög formlegur , að geta leitað sér aðstoðar . “ Ragnars er nýr vettvangur á netinu sem gerir fagfólki í stílistaheiminum kleift að koma þjónustu sinni á framfæri . Ellen Ragnars Sverrisdóttir er stofnandi samnefnds fyrirtækis sem sprottið er upp úr Startup Reykjavík viðskiptahraðlinum en Ragnars setti nýlega upp nýja útgáfu af lausninni á vefsíðunni Ragnars.co , fyrir Lundúnamarkað , fyrsta áfangastað fyrirtækisins , þar sem hægt er að velja um yfir 100 tegundir af þjónustu Ragnars . Íslendingar geta þó nýtt sér þjónustuna í gegnum netið eða þegar þeir heimsækja London en hægt er að panta tíma með stuttum fyrirvara . Ellen segir starf persónulegra stílista ekki vera nýtt af nálinni en að þjónusta þeirra hafi hingað til ekki verið mjög aðgengileg almenningi „ Þetta hefur verið falin þjónusta ætluð efnameiri einstaklingum , “ segir Ellen sem sjálf hefur bakgrunn úr fjármála - og tískugeiranum . „ Í fyrri störfum sem ég sinnti erlendis hef ég verið stöðugt á ferðalagi en svo kemur sá tími í lífinu þar sem maður eignast barn og hefur engan tíma og dettur í þetta týpíska fjölskyldumynstur . Þá skiptir ótrúlega miklu máli , sérstaklega í stórborgarvinnuumhverfi þar sem klæðaburður er oft mjög formlegur , að geta leitað sér aðstoðar . “